ՏԱԹԵՎ ԳԻՏԱԿՐԹԱԿԱՆ ՀԱՄԱԼԻՐ

**ՎԵՐԱՊԱՏՐԱՍՏՎՈՂ ՈՒՍՈՒՑՉԻ**

**ՀԵՏԱԶՈՏԱԿԱՆ ԱՇԽԱՏԱՆՔ**

**Հետազոտության թեմա**՝ Տարրական դասարաններում նախագծային ուսուցման կազմակերպման մեր փորձից

**Հետազոտող ուսուցիչներ՝** Դանիելյան Լուսինե

 Ավետիքյան Հասմիկ

 *Երևանի Հ. Իսակովի անվան հ. 132 հիմնական դպրոց*

ԵՐԵՎԱՆ 2022

**ԲՈՎԱՆԴԱԿՈՒԹՅՈՒՆ**

[ՆԵՐԱԾՈՒԹՅՈՒՆ 3](#_Toc117775387)

[Նախածային ուսուցումը տարրական դասարաններում 5](#_Toc117775388)

[Տարրական դասարաննեերում նախագծային ուսուցման մեր փորձից 9](#_Toc117775389)

[ԵԶՐԱԿԱՑՈՒԹՅՈՒՆ 18](#_Toc117775390)

[ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ 20](#_Toc117775391)

# **ՆԵՐԱԾՈՒԹՅՈՒՆ**

 Գաղտնիք չէ, որ ուսուցման ավանդական մեթոդները, ավելի ճիշտ` գիտելիքներ սերտել տալու մեթոդներն այսօր չեն կարող ապահովել ուսման որակ և ստեղծարար կարողությունների զարգացում:

Դասավանդողներն այսօր ուսուցման մեթոդների ընտրության մեծ հնարավորություններ ունեն:

 Խնդիրն այն է, թե մենք որքանով ենք տիրապետում ուսուցման ժամանակակից մեթոդներին, ուսուցման նպատակով մեր կողմից ընտրված կամ արդեն կիրառվող մեթոդները որքանով են համապատասխանում մեր դասավանդած առարկաների ուսումնական նպատակներին:

Ժամանակակից աշխարհը պահանջում է բանիմաց, հմտություններով ու կարողություններով զինված, համագործակցային կարողություններով, ինքնուրույն որոշումներ կայացնող  աշխատակիցների: Եվ այսօրվա դպրոցի դերն է նման քաղաքացիների կերտումը: Այս նպատակի իրականացմանը մեծապես կարող է նպաստել նախագծային ուսուցումը:

Նախագծային ուսուցումը (Project methods) ուսուցման համակարգ է, որի ընթացքում սովորողները գիտելիքներ, կարողություններ, հմտություններ են ձեռք բերում աստիճանաբար բարդացող գործնական նախագծերի պլանավորման և իրագործման ընթացքում: Այս մեթոդն առաջին անգամ նկարագրվել է  20-րդ դարի 20-ական թվականներին ԱՄՆ-ում  կրթական բարեփոխումների շրջանում, ինչի արդյունքում կրթությունը դարձավ աշակերտակենտրոն: Հետագայում այն լայն տարածում ստացավ եվրոպական երկրներում:[[1]](#footnote-1)

Այս մեթոդի ճիշտ և նպատակաուղղված կազմակերպման արդյունքում սովորողներն հնարավորություն են ունենում ինքնուրույն պլանավորելու սեփական գործունեությունը, համագործակցելու, գիտելիքներ, կարողություններ և հմտություններ ձեռք բերելու, ինչպես նաև գործնականում կիրառելու ունեցած գիտելիքներնը: Արդյունքում աշակերտները դառնում են առավել ինքնուրույն, ձեռք են բերում ինքնավստահություն, զարգանում են քննադատական ու ստեղծարար մտածողությունները:

Ինչպես հայտնի է, 2021թ. Հանրակրթական նոր չափորոշչով նախագծային աշխատանքը համարվում է դպրոցական բաղադրիչ, իսկ 7-12-րդ դասարաններում յուրաքանչյուր սովորող տարեկան պետք է իրականացնի առնվազն մեկ նախագիծ: Ուստի շատ կարևոր է, որ դեռևս տարրական դասարաններից երեխաները աստիճանաբար ծանոթանան նախագծային մեթոդին, նախապատրաստվեն միջին դպրոցում դրա լիակատար իրականացմանը:

# **Նախածային ուսուցումը տարրական դասարաններում**

 Յուրաքանչյուր ուսումնական նախագիծ իրենից ներկայացնում է   ստեղծագործական  աշխատանք: Այն մի համակարգ է, որն իր մեջ ներառում է դասավանդողի և սովորողի միասնական ու համատեղ գործողությունների ամբողջական  շարք: Շատ կարևոր է  նախագծային ուսուցումն սկսել արդեն իսկ կրտսեր դպրոցից, քանի որ կրտսեր դպրոցում է սկսում ձևավորվել երեխայի անհատականությունը, աշխարհայացքը, սովորելու ցանկությունը: Իհարկե, հարկ է նշել, որ կրտսեր դպրոցում նախագծի կազմակերպման և իրականացման ժամանակ կարևոր է հաշվի առնել սովորողի տարիքային առանձնահատկությունները և ֆիզիկական կարողությունները:

 Նախածային ուսուցումն աշխուժացնում է երեխաների ուսումնական գործունեությունը, տարբեր գիտությունների վերաբերյալ նորանոր  տեղեկատվություն ստանալու ցանկությունը: Սովորողն սկսում է աստիճանաբար ինքնուրույն կողմնորոշվել տեղակատվական տարածքում, անկաշկանդ ,առանց լարվելու  սովորել,  գործել, աշխատել:

 Կրտսեր դպրոցում նախագծային ուսուցումը խմբային, ուսումնաճանաչողական, խաղային գործունեություն է: Այն ընդգկում է  դասավանդվող բոլոր առարկաները`  մայրենի լեզու, օտար լեզուներ, կերպարվեստ, տեխնոլոգիա, երգ  և  երաժշտություն, ես և շրջակա աշխարհ,  բնագիտական  գործունեություն,  մեդիահմտություններ:[[2]](#footnote-2)

 Նախագծային ուսուցման խնդիրներն են `

• զարգացնել երեխայի մեջ ճանաչողական կարողությունները

• զարգացնել ստեղծագործական-երևակայական մտածողության հմտություններ

• քննադատական ստեղծագործական մտածողության հմտություն

• անհատական, խմբային, զույգերով աշխատելու հմտություն

• ապահովել բարեկեցիկ միջավայր

• զարգացնել երեխայի մեջ ինքնադրսևորվելու կարողություն:[[3]](#footnote-3)

 Նախագծի իրականացման ընթացքում դասավանդողն իր հերթին հանդես է  գալիս որպես`

• ուղղորդող,   խորհրդատու,  կազմակերպիչ

• ստեղծագործող, հետազոտող  անհատ

• անընդհատ  պրպտող, նոր լուծումներ գտնող

• երեխայի համար հետաքրքիր հարցադրումներ և  առաջադրանքներ մշակող

 Նախագծային մեթոդի առանձնահատկությունն այն է, որ ուսուցումը կազմակերպվում է սովորողների նպատակային գործունեության միջոցով, ընդգծվում է կապը սովորողների կյանքի և առօրյայի հետ, ուսումնասիրության հիմնախնդիրները բխում են իրական կյանքից: Այս դեպքում անպայման կապահովվեն սովորողների հմտությունների, կարողությունների զարգացումը, տեղեկատվական դաշտում ճիշտ կողմնորոշվելու, քննադատական մտածողության զարգացումը:

 Փորձն ապացուցում է, որ նախագիծ մշակող և իրագործող սովորողները կարողանում են աշխատել խմբում, համագործակցել ընկերների հետ,  կոնկրետ այս կամ այն խնդիրը լուծելու համար կիրառել տարբեր ոլորտներից ձեռք բերած իրենց գիտելիքները:

 Ուսումնական նախագիծն ունի իր իրականացման փուլերը.

1. հիմնահարցի ձևակերպում

2. աշխատանքային խմբի (խմբերի) ձևավորում

3. աշխատանքի բաժանում

4. խմբերի, անհատների ինքնուրույն աշխատանք

5. հետազոտություն

6. ստացված արդյունքների ընթացիկ  քննարկումներ

7. կատարված աշխատանքների ներկայացում (նախօրոք որոշվում է ներկայացման ձևը` տեսանյութ, ֆոտոշարք, հոդված)

8. սովորողների և խմբի աշխատանքների գնահատում, ընդ որում գնահատումը կատարվում է և՛ դասավանդողի, և՛ սովորողների կողմից, գնահատվում է յուրաքանչյուր սովորող, գնահատվում է ամբողջ խումբը

9.          կատարված աշխատանքների վերլուծություն

10. հետագա աշխատանքի ուղիների նախանշում:[[4]](#footnote-4)

 Յուրաքանչյուր մեթոդ, որը կարող է նպաստել սովորողի կողմից գիտելիքներ յուրացնելուն, հմտություններ ձևավորելուն, ինքնին արժեքավոր է:

 Այս առումով հայրենագիտական և ուսումնական ճամփորդությունները ևս կարևոր ու տպավորիչ նախագծեր են` որպես ուսուցման մեթոդ` իրենց փուլերով,  օրինաչափություններով:

 Այստեղ նախագծի բուն նպատակներից մեկը սովորողի մեջ ուսումնասիրվող նյութի վերաբերյալ հետաքրքրություն առաջ բերելը և դրան գնահատական տալն է: Ճամփորդությունը պետք է լինի նպատակաուղղված, զարգացնի սովորողի ճանաչողական ունակությունները, նպաստի բարոյական հատկանիշների ձևավորմանը, առաջացնի սեր հայրենիքի, նրա մշակույթի, պատմության, ինչպես նաև հարգանք հարևան ժողովուրդների նկատմամբ:

 Նախագծի իրականացման ժամանակ անպայման պետք է աշխատել կիրառել սովորողների` տարբեր առարկաներից ձեռք բերած գիտելիքները: Այս խնդիրը հեշտ է լուծվում, եթե աշխատանքի բաժանումը կատարելիս ուղղորդվում ենք տարբեր առարկաներից սովորողների պատրաստվածության հաշվառմամբ:

 Սովորողի դերը նախագային աշխատանքում էապես տարբերվում է.  պասիվ լսողից նա դառնում է ակտիվ մասնակից, հետազոտող, գործունեություն ծավալող: Նա ազատ է գործունեության ձևի ու տեսակի ընտրության մեջ:

 Ծնված լինելով ազատ դաստիարակության գաղափարից` այսօր նախագծի  մեթոդը ժամանակակից կրթական համակարգի  անբաժանելի բաղադրիչն է:

 Շատ հաճախ նախագիծ են անվանում սովորողի ցանկացած ինքնուրույն աշխատանք, ասենք` ռեֆերատ կամ հաշվետվություն: Այսպիսի շփոթմունքից խուսափելու համար անհրաժեշտ է տալ նախագծի հստակ սահմանումը:

 Նախագիծն ուղղված է կոնկրետ խնդրի լուծման` օպտիմալ ճանապարհով հասնելով նախապես կանխատեսվող արդյունքներին: Նախագիծը կարող է ներառել  ռեֆերատի, հաշվետվության, հետազոտության և սովորողների ինքնուրույն ստեղծագործական աշխատանքների այլ ձևեր, սակայն բացառապես որպես նախագծի արդյունքին հասնելու միջոց:

# **Տարրական դասարաննեերում նախագծային ուսուցման մեր փորձից**

 3-րդ դասարանում իրականացված նախագծի  օրինակ

Տիեզերք նախագիծ

Նպատակը`

Աշխարհաճանաչողության ձևավորում, տիեզերքի մասին տարրական գիտելիքների  հաղորդում, շրջակա աշխարհի ուսումնասիրություն

Թեմատիկ միավորներ

Նախագիծն իրականացվում է հետևյալ թեմատիկ միավորներով

* Արև
* Լուսին
* Աստղեր
* Մոլորակներ
* Համաստեղություններ

Բովանդակությունն ըստ գործունեության ձևերի

Մաթեմատիկա – մայրենի –ես և շրջակա աշխարհը-ռուսաց լեզու-անգլերեն

*Մաթեմատիկա*

. Ընթերցում են ինտերնետային կայքերից կամ այլ աղբյուրներից ընտրված տեքստը:

.Ընդգծում են մաթեմատիկական տվյալներ պարունակող, կամ տրամաբանական     լուծում պահանջող հատվածները:

.Հատվածներն առանձնացնում են տեքստից ու իրական տվյալներից օգտվելով,        տարատեսակ պահանջներ ձևակերպելով,  խնդիրներ են կազմում:

.Ընտրում են առավել հետաքրքրաշարժ խնդիրները և  առաջադրում մյուս  սովորողներին:

*Մայրենի*

 . Ինտերնետային կայքերից փնտրում, առանձնացնում են անհրաժեշտ նյութերը:

. Կարդում են նյութը, ընդգծում  առավել հետաքրքրող, զարմացնող, հատվածները:

․Քննարկման համար առավել նպատակահարմար է գործածել  կրկնակի գրառումների մեթոդը: Որպեսզի բոլոր սովորողները մասնակցեն քննարկմանը, կազմակերպվում է խմբային քննարկում։ Նախագծի սկզբում գրանցում ենք սովորողների՝ թեմայի շուրջ ունեցած գիտելիքները , ապա ընթերցանությունից հետո  ձեռքբերածը:

. Վերջում համեմատել իմացածն ու սովորածը՝ ամրապնդելով ստացած տեղեկությունները: Այս աշխատանքը հնարավորություն է տալիս աշխատանքի մեջ ներգրավել       բոլոր սովորողներին :

Տիեզերք,արև, լուսին, աստղ, մոլորակ և այլ  բառերով նոր բառեր կազմում, հորինում, բացատրում  դրանց իմաստը: Տրված բառերով առած-ասացվածներն ենք հորինում, գրի առնում  կամ տեսաձայնագրում:

Հորինում են գովք, հանելուկներ , շուտասելուկներ,  արևի, լուսնի, Երկիր մոլորակի, աստղերի մասին, առաջարկում ընկերներին որոնք փորձում են գուշակել։

Սոցհարցում— Հարցնում են անցորդներին, ուսուցիչներին, սովորողներին:

o   Ի՞նչ գիտեն մեր մոլորակի մասին:

Խմբային աշխատանք - մայրենի լեզու

 1.Տեքստը ընթերցում են, բաժանում փոքրիկ հատվածների:

2.   Յուրաքանչյուր խումբ ընթերցում է  իրեն բաժին ընկած հատվածը:

 3.Ուշադիր ընթերցելուց հետո, հատվածը ներկայացնում է նկարի տեսքով:

 4.Աշխատանքն ավարտելուց հետո խմբերը ներկայացնում են աշխատանքները:

 5.Կարդում են իրենց նկարին համապատասխանող հատվածը և ձայնագրվում:

Ընթերցանության թեմաներ

«Արև»

«Լուսին»

«Աստղեր»

«Ինչու՞ է երկինքը կապույտ»

Ֆրանս. ժող. Հեքիաթ «Ճանապարհորդություն դեպի լուսին»

Ես և շրջակա աշխարհը

Արև

Երկիր և Լուսին

Աստղեր

Մոլորակներ

Ուսումնական նյութերի հղումներ

<http://www.youtube.com/watch?v=c871e5pf3N8> – արեգակ և մոլորակներ

[http://www.youtube.com/watch?v=LgKkLo5Wn4U](http://www.youtube.com/watch?v=LgKkLo5Wn4U%C2%A0)  ինչի  համար է լուսինը

<http://www.youtube.com/watch?v=98kjlWWk62c> արեգակնային համակարգ

*Ավանդապատումներ*

*Ընթերցանության թեմաներ*

Արև և լուսին

Աստղեր

Ինչո՞ւ է լուսնի երեսը խմորոտ

*Տեխնոլոգիա— երաժշտություն*

Տեխնոլոգիայի ժամին սովորողները պատրաստում են վերջնական ցուցադրական պաստառը կամ արեգանային համակարգի մակետը։

.Երգի դասին կազմակերպվում է երաժշտության ունկնդրում

 Առաջարկված երաժշտական ստեղծագործություններից ամեն մեկն ընտրում է   ,,իր երկնքի,, տրամադրոթյանը համապատասխանող  երաժշտությունը և ականջակալների օգնությամբ,երաժշտության ունկնդրման ընթացքում  նկարում է այն:

Այս աշխատանքը կարելի է կատարել նաև կերպարվեստի դասին` վրձնանկարի   մի-ջոցով : Նախընտրությունը թողնում ենք սովորողներին:

5  Սովորողները կարող են պատմել իրենց նկարը,  ձայնագրել և համադրելով նկարաշարի և երաժշտության հետ ստեղծել անհատական կամ դասարանական  տեսանյութ:

 Մեր դպրոցը , դասարանը մեր մոլորակն է:

   *Համաստեղություններ—*

Սովորողները տեղեկությունններ են դուրս բերում համաստեղությունների մասին։

1 Դիտում են ուսումնական ֆիլմ  համաստեղությունների մասին:

2 Նոր համաստեղություններ են հորինում, գծագրում, չափում երկարությունը կամ որոշում պարագիծը:

*Օտար լեզուներ*

 Ինտերնետային ֆիլմերի, ուսումնական նյութերի զգալի մասը օտարալեզու է, ինչն էլ   լավ առիթ է հանդիսանում  թարգմանություններ կատարելու,  ուսուցչի թարգմանությունները լսելու, նոր բառերու արտահայտություններ  սովորելու,  ինչպես նաև նյութը միայն պատկերի միջոցով ընկալելու համար:

Ստեղծագործական աշխատանքները կատարում են դասարանում, իսկ դիտարկումները, տեխնիկական, որոնողական աշխատանքների զգալի մասը կատարում են  տանը:

Գնահատում— Նախագծի գնահատումն իրականացվում է  բոլոր սովորողների ակտիվ ուստեղծագործական աշխատանքի մեջ ներգրավվածությամբ: Յուրաքանչյուրը մասնակցելու ,  ընդհանուր նախագծի մեջ իր բաժին կարևոր աշխատանքը  կունենա:

Վերջում կազմակերպվում է ճամփորդություն Բյուրականի աստղադիտարանում։

  Գոյություն ունեն մի շարք դրույթներ, որոնք անհրաժեշտ է հաշվի առնել նախագիծ իրականացնելիս:

 Չենք  կարող, սովորողին,  նախագծի տեսքով առաջարկել աշխատանք, որի իրականացման համար նա չունի նախնական գիտելիքներ և հմտություններ: Այլ կերպ ասած, նա պետք է ունենա որոշակի պատրաստվածության մակարդակ: Նաև անհրաժեշտ է նպատակին հասնելու համար խթանիչ մեթոդներ  կիրառել: Իսկ մեր նախագծի նպատակն է` սովորողների զարգացման կազմակերպումը տիեզերքի, Երկիր մոլորակին վերաբերող թեմաներով, միջավայրի ճանաչողություն:

 Այս նախագիծը երեխաներին մեծ հնարավորություն կտա պատկերացում կազմել տիեզերքի, մոլորակների, Երկիր մոլորակի, աստղերի մասին:

 Նախագիծն իրականացնելիս մեր  առջև դնենք ստորև նշված խնդիրները.

• Սովորղների գործունեության միջոցով անհրաժեշտ hմտությունների և կարողությունների  ձևավորում

• Սովորողների՝ դիտելու, ուսումնասիրելու հմտությունների ձևավորում և զար•ացում  իրական  գործունեության միջոցով

• Շրջակա միջավայրը դիտումների տվյալները գրանցելու,   եզրակացություններ անելու նախնական կարողությունների ձևավորում

• Աշխարհաճանաչողության զարգացում

• Մեդիատեխնոլոգիական հմտություների  ձևավորում / Paint/

• Խմբով աշխատելու կարողության զարգացում

• Աշխատանքային գրծունեության արդյունքում ուսումնական այլ խնդիրների լուծում, ուսումնական նյութերի ստեղծում:

 Խնդրի լուծումն առավել հետաքրքիր ու բովանդակալից կլինի այն դպրոցում, որի կրտսեր դասարաններում արդեն սովորողներն ստանում են մեդիակրթություն, կարողանում  են օգտվել, ասենք, անհատական համակարգիչներից` նեթբուքերից:

 Անհատական համակարգիչներով կահավորված դասարաններում կարող են կիրառվել մի շարք մանկավարժական մեթոդներ և ուսուցման եղանակներ (ինչպես օրինակ՝ խնդրի լուծմանն ուղղված և նախագծերի վրա հիմնված ուսուցում)։ Նախագծային ախատանքի   նախապատրաստական փուլում  կստեղծվեն հնարավորություններ և պայմաններ հետագա աշխատանքների համար: Թվային միջոցներից կկիրառվի համացանցին միացված անհատական նեթբուք կամ նոթբուք, ձայնագրիչ, անհատական թվային ֆոտոխցիկ, հիշողության կրիչներ, ականջակալներ:

 Որպես խթանման միջոց ընտրենք բնության գրկում աշխատանքները` հանրօգուտ, անհատական թաղարների ստեղծում, որի արդյունքում բնագետիկները կկատարեն իրենց առաջին քայլերը: Նրանք ամեն օր կջրեն և կխնամեն իրենց տնկած ծաղիկները:

 Նախագային, հետազոտական աշխատանքի կազմակերպման փուլում  սովորողները  կուսումնասիրեն, կլուսանկարեն, կտեսանկարահանեն երկինքը օրվա տարբեր պահերին` ամպերը, մայրամուտ-արևածագ, կկատարեն հետազոտական աշխատանքներ:

 Երեխաներն ամեն օր դասարան կգան տիեզերքի, մոլորակների, աստղերի  մասին ձեռք բերած նորանոր գտելիքներով, տեղեկատվական նոր նյութերով: Ամեն մեկը սիրով, աշխուժությամբ և արագությամբ կաշխատի ընդհանուր    հետաքրքրություների շրջանակներում ներկայացնել, պատմել իր ձեռք բերածի  մասին, գնահատել իր կատարած աշխատանքը: Հետո այդ ամենը կդառնա քննարկումների, մտքերի փոխանակման տարափ:

 Նախագծի արդյունքում յուրաքանչյուրին` որպես անհատի հնարավորություն կտրվի ազատ ինքնադրսևորվելու, համարձակ արտահայտվելու    հնարավորություն:

 Կկազմակերպվեն հետաքրքիր ուսումնական պարապմունքներ բաց երկնքի տակ: Իրենց չափման միավորներով` քար, կարտոֆիլ, մետաղադրամ, գնդակ և այլն, կորոշեն արևի մեծությունը, հեռավորությունը, գույնը: Այսպիսով կզարգանան տարրական  թվաբանական  գիտելիքներ:

 Քանի որ խոսքի զարգացումը ամենակարևոր խնդիրն է տարրական դասարանում, նախագծի իրականցման ողջ գործընթացում կշարունակվեն ստեղծագործական աշխատանքները:

 Տեխնոլոգիական հմտությունները զարգացնելու նպատակով կարելի է իրականացնել  խոհանոցային գործունեություն` պատրաստել «երկինքն ափսեի վրա»` մրգերով և բանջարեղեններով: Երեխաներից յուրաքանչյուրը  կհորինի երկնքի իր «բաղադրատոմսը» :

 Արդյունքում սովորողների մոտ

• զարգանում է  խոսքը

• մտքերը  ձևակերպելու և դրանք  ազատ արտահայտելու կարողությունը:

• ձեռք է բերում Տիեզերքի, Երկիր մոլորակի մասին տարրական գիտելիքներ

• զարգանում է երևակայությունը, ուշադրությունը, դիտողականություն, աշխատասիրությունը

• ձևավորվում են երաժշտության ունկնդրման միջոցով աշխատելու, ստեղծագործելու կարողություններ:

• տեխնոլոգիական հմտություններ

• խմբով աշխատելու կարողություն

**Ամանոր**

Թեմա՝ Ամանոր

Նպատակը՝ Սովորողներին մասնակից դարձնելով ամանորյա ծեսի նախապատրաստությանը՝ ծանոթացնել հայկական և այլ երկրների ամանորի սովորույթներին.

Խնդիրները՝

* Զարգացնել տեղեկատվական աղբյուրներից անհրաժեշտ տեղեկատվությունը քաղելու և վերարտադրելու (լսելու, կարդալու միջոցով) կարողությունները,
* Զարգացնել հարցերի միջոցով անհրաժեշտ տեղեկություն ստանալու և վերարտադրելու կարողությունները,
* Ձևավորել նամակներ գրելու կարողություններ
* Ձևավորել անձնական էլ. փսոտով նամակներ ուղարկելու, նամակներին պատասխանելու կարողություններ
* Ձևավորել բացիկներ պատրաստելու կարողություններ (թղթային, էլեկտրոնային)
* Ձևավորել հրավիրատոմսեր պատրաստելու կարողություններ (թղթային, էլեկտրոնային)
* Ձևավորել, զարգացնել շրջապատում, միջավայրում մաթեմատիկական գործողություններ տեսնելու, համեմատություններ կատարելու, օրինաչափություններ կռահելու կարողություններ

Տևողությունը՝ 3 շաբաթ

Ինտեգրված առարկաներ՝  մայրենի, մաթեմատիկա, ես և շրջակա աշխարհը, կերպարվեստ, տեխնոլոգիա, երաժշտություն, օտար լեզուներ

Գործունեությունը՝

Կարդալ ամանորի, տոնածառի, Ձմեռ պապիկի, տոնածառի խաղալիքների մասին տեղեկատվական նյութեր, կարդացածը պատմել, ներկայացնել (աշխատանք խմբերով)

Կարդալ, քննարկել Ամանորի մասին ստեղծագործություններ՝

1. Նանսեն Միքայելյան՝ «Եղևնին»
2. Վ. Սուտեև՝ «Ձնեմարդը»
3. Վրեժ Վարդունի՝ «Ձյունոտ պար»
4. Էմիլյա Օհանյան՝ «Հրաշք գիշեր»
5. Օ. Հենրի՝ «Սուրբ ծնունդի հրաշքը»
6. Պ. Կոելյո՝ «Հեքիաթ սրինգ նվագող աղջկա մասին»
7. Ջ. Ռոդարի՝ Կոնֆետի անձրև
8. Առասպելներ և լեգենդներ՝ «Սուրբ ծնունդի ծառը»
9. Անահիտ Պարսամյան՝ «Հրաշք վրձինը»

Դիտել տեսանյութեր ամանորի մասին, քննարկել:

Կարդալ, քննարկել, սովորել ձմռան մասին բանաստեղծություններ:

Հորինել պատմություն ձմռան, ձյան, Ձմեռ պապիկի, … մասին:

Նամակներ գրել Ձմեռ պապիկին, ընկերներին

Քարտեզի վրա գտնել այն երկրները, որտեղ Նոր տարին տոնում են գարնանը, ամռանը …, գտնել այն երկիրը, որտեղ ապրում է Ձմեռ պապը:

Որոնել տարեգաթա, ամանորյա բլիթներ պատրաստելու բաղադրատոմսեր: Դասարանում պատրաստել բլիթներ, գաթաներ:

Կարդալ, դիտել տեսանյութեր բնության երևույթների, տեղումների, ջրի շրջապտույտի մասին:

Ուսումնասիրել դեկտեմբեր ամսվա եղանակի կանխատեսումների աղյուսակը:

Ստեղծել եղանակի գրանցման աղյուսակ: Լրացնել:

Պատրաստել կավե, թղթե տոնածառի խաղալիքներ:

Ձևավորել դասասենյակը:

Կազմել խնդիրներ, առաջադրանքներ, խաղեր ամանոի թեմայի շուրջ:

Ստեղծել և խաղալ ամանորյա լոտո

Սովորել ամանորյա երգեր.

Հայերեն

1. Բասեն բարի
2. Զար, զընգը
3. Դինգ, դոնգ
4. Ավետիսների շարք

Ռուսերեն

1. Елочке холодно зимой

Անգլերեն

1. [Little Snowflake | Kids Songs | Super Simple Songs](https://www.youtube.com/watch?v=tbbKjDjMDok)
2. [Jingle Bells For Kids-Easy Version](https://www.youtube.com/watch?v=Mn5Sd-XB4RI)
3. [Hello Reindeer, Goodbye Snowman](https://www.youtube.com/watch?v=R4DKOMY68q0)

Պար

Բեմադրել Ձմեռ պապիկների պար, փաթիլների պար

1. Դեկտեմբերի 1-ին՝ նամակներ Ձմեռ պապիկին
2. Դեկտեմբերի 15-20՝ Ձմեռ պապիկի օգնականներ, տոնածառի, տոնածառի խաղալիքների մասին
3. Դեկտմեբմբերի 29-ին՝ Ամանորյա բարեմաղթանքներ, հաշվետու համերգ-ներկայացում: Տեսակապ Ձմեռ պապիկի հետ

2-րդ, 3-րդ և 4-րդ դասարաներում անցկացվել են նմանատիպ այլ նախագծեր․ «Ժողովուրդն իմաստուն է», «Թատրոն», «Պետություններ», «Ամանորը տարբեր երկրներում»,  «Սուրբ Զատիկ» և այլն։

# **ԵԶՐԱԿԱՑՈՒԹՅՈՒՆ**

 Նախագծային ուսուցումն իր նշանակությամբ կարևոր տեղ է զբաղեցնում ուսուցման ժամանակակից մեթոդների շարքում, 21-րդ դարի նորագույն  մանկավարժական տեխնոլոգիաներից է, որը թույլ է տալիս անհատականացնելու ուսումնական գործունեությունը, սովորողներին հնարավորություն է տալիս դրսևորելու ինքնուրույնություն իրենց գործունեության պլանավորման հարցում, տեխնոլոգիա է, որը ներառում է բազմաթիվ այլ մեթոդներ:

 Մանկավարժական նախագծային մեթոդն ուսուցման հատուկ եղանակ է, որը կենտրոնանում է որևէ խնդրի շուրջ:

 Առաջադրանքը ոչ միայն խնդիրը լուծելը կամ այն ընտրելն է, այլև դրան իրական կյանքում սերտորեն փոխկապակցված հնարավորինս շատ հայեցակետեր բացահայտելը։ Յուրաքանչյուր նախագիծ յուրօրինակ և հետաքրքիր է, քանի որ խնդիրները վերացական հասկացություններ չեն, այլ վերցված են իրականությունից։

 Չկա երկու նմանատիպ նախագիծ, քանի որ մասնակից աշակերտները, ուսուցիչները և հանգամանքները մշտապես տարբեր են։

Նախագծային մեթոդը պահանջում է աշակերտների աշխատանքի գիտակցված ծրագրում։ Ծրագրումը կատարվում է երկու տարբեր մակարդակներով։ Առաջին մակարդակը վերաբերում է ամբողջ գործընթացին, որի ընթացքում նախատեսվում է, որ աշակերտը կստանա որոշակի գիտելիքներ և կզարգցվեն որոշակի կարողություններ։ Երկրորդ մակարդակը ենթադրում է անհատական նախագծերի ծրագրում, որի համար անհրաժեշտ է ուսուցչի կողմից շահագրգռվածություն և օժանդակության ցուցաբերում։ Նախագծային մեթոդը հաջողություն կունենա, եթե նախապես մանրամասն ծրագրվի, այն իրականացնող ուսուցիչները քաջատեղյակ լինեն մեթոդի իրականացման կանոններին, առավելություններին և հնարավոր դժվարություններին և պատրաստ լինեն լուծելու այն խնդիրները, որոնք կարող են ծագել ուսուցման գործընթացում ։

Թեև նախագծային մեթոդը ենթադրում է սովորողի ինքնուրույն գործունեություն, սակայն տարրական դասարաններում նախագծային մեթոդի իրականացման ընթացքում աշակերտները դեռևս զգում են մեծահասակների աջակցությունը՝ հաշվի առնելով տարիքային առանձնահատկություները, սահմանափակ կարողություններն ու հմտությունները: Այդ պատճառով էլ, լավ կլինի, որ աշակերտների ծնողներն էլ քաջատեղյակ լինեն իրականացվող նախագծի էությանը, փուլերին, պահանջներին և ակնկալվող վերջնարդյունքներին, որպեսզի անհրաժեշտության դեպքում համագործակցի և աջակցի երեխային: Միևնույն ժամանակ այս մեթոդը նպաստում է ուսուցիչ-աշակերտ-ծնող կապի ամրապնդմանը::

Այսպիսով, կարելի է ասել, որ տարրական դասարաններում իրականացվում են նախագծային մեթոդի տարրեր, ոչ թե լիարժեք ուսումնական նախագծեր: Ամեն դեպքում, տարրական դասարանների աշակերտներն ու նրանց ծնողները մեծ հետաքրքրությամբ և ոգևորությամբ են մասնակցում նախագծերի իրականացմանը:

# **ՕԳՏԱԳՈՐԾՎԱԾ ԳՐԱԿԱՆՈՒԹՅՈՒՆ**

1. ՀՀ կրթակարգ. տարրական դասարանների ուսուցչի վերապատրաստման ձեռնարկ:
2. Դավթյան Ն., Կրթության բովանդակության ներկա հիմնախնդիրները, «Մանկավարժություն» ամսագիր N 4, 2003:
3. Թորոսյան Կ., Դասերի կատարելագործման ժամանակակից պահանջները/ «Նախաշավիղ» 1/2001/:
4. Թորոսյան Կ., Նախագծի մեթոդի կիրառման առանձնահատկությունները տարրական դասարաններում / «Նախաշավիղ», N 5 2015
5. 101 գաղափար նորարարական մեթոդներ կիրառող ուսուցիչների համար, Բուդապեշտ 2006թ.
6. [**https://www.arlis.am/documentview.aspx?docid=149788**](https://www.arlis.am/documentview.aspx?docid=149788)
7. [**https://kznakbnagavar.blogspot.com/2022/02/blog-post.html**](https://kznakbnagavar.blogspot.com/2022/02/blog-post.html)
1. https://kznakbnagavar.blogspot.com/2022/02/blog-post.html [↑](#footnote-ref-1)
2. ¸³íÃÛ³Ý Ü., ÎñÃáõÃÛ³Ý µáí³Ý¹³ÏáõÃÛ³Ý Ý»ñÏ³ ÑÇÙÝ³ËÝ¹ÇñÝ»ñÁ, §Ø³ÝÏ³í³ñÅáõÃÛáõÝ¦ ³Ùë³·Çñ N4, 2003, ¿ç 6-15: [↑](#footnote-ref-2)
3. Î³ñÇÝ» ÂáñáëÛ³Ý, §¸³ë»ñÇ Ï³ï³ñ»É³·áñÍÙ³Ý Å³Ù³Ý³Ï³ÏÇó å³Ñ³ÝçÝ»ñÁ¦ / Ü³Ë³ß³íÇÕ 1/2001/: [↑](#footnote-ref-3)
4. ÐÐ ÏñÃ³Ï³ñ·. ï³ññ³Ï³Ý ¹³ë³ñ³ÝÝ»ñÇ áõëáõóãÇ í»ñ³å³ïñ³ëïÙ³Ý Ó»éÝ³ñÏ: [↑](#footnote-ref-4)